[{"text_idx": "#000002", "text": "C\u0302u vi forgesis vian pasvorton?"}, {"text_idx": "#000004", "text": "Enhavas iujn ajn de miaj terminoj"}, {"text_idx": "#000005", "text": "Eblas au\u0306skulti c\u0302i tiun artikolon, kiun voc\u0302legis Shanshan."}, {"text_idx": "#000006", "text": "En la unua tago vekig\u0302u frue.\nAnkau\u0306 en la dua tago vekig\u0302u frue.\nSed en la tria tago dormu bone g\u0302is malfrue. (C\u0302ina diraj\u0302o.)"}, {"text_idx": "#000007", "text": "La Nov-jara Festo estas la plej s\u0302atata festo de infanoj en C\u0302inujo. Infanoj ricevas rug\u0302ajn kovertojn, kiuj enhavas monon. Krom tio, plenkreskuloj afable traktas infanojn dum la festo, kiu estas la komenco de nova jaro."}, {"text_idx": "#000008", "text": "Antau\u0306 Novjaro oni purigas sian domon, kaj purigas au\u0306 forj\u0302etas malnovajn kaj rompitajn aj\u0302ojn. Oni opinias, ke novjare oni volas komenci per bona nova sperto. Sed la aj\u0302oj, kiuj ne estas forj\u0302etitaj antau\u0306 Novjaro, estas konsiderataj trezoroj. Dum mia infaneco mia patrino diris al ni: \u201cNe forj\u0302etu aj\u0302ojn dum Novjaro, c\u0302ar vi j\u0302etos trezorojn el via hejmo.\u201d Mia patrino ec\u0302 ne permesis al ni balai dum Novjaro. Nuntempe, la publikaj purigistoj c\u0302esas kolekti rubaj\u0302ojn dum la unuaj tri tagoj de Novjaro."}, {"text_idx": "#000009", "text": "La Novjara Festo okazas en printempo. Tial oni nomas g\u0302in Printempa Festo (\u6625\u7bc0, chun jie [c\u0302un g\u0302ie]). En 2023, la Novjara Festo lau\u0306 la suna kalendaro estos la 22-a de januaro."}, {"text_idx": "#000010", "text": "C\u0302inoj s\u0302atas la rug\u0302an koloron, c\u0302ar oni kredas, ke g\u0302i kunportas bons\u0302ancon. Sur rug\u0302aj paperoj, la homoj verkas kaj skribas bon-au\u0306gurajn frazojn. La rug\u0302aj paperoj nomig\u0302as \u201cvers-paroj\u201d. Antau\u0306 Novjaro, oni forigas la malnovajn vers-parojn de la antau\u0306a jaro. Anstatatau\u0306e oni pendigas novan vers-paron c\u0302e ambau\u0306 flankoj de la pordo."}, {"text_idx": "#000011", "text": "La vespero antau\u0306 Novjaro havas la nomon \u201cvespero de forigo\u201d \u9664\u5915(chu xi [c\u0302u si]). La familio sidas kune en rondo. Homoj mang\u0302as mang\u0302aj\u0302ojn, kiuj portos bons\u0302ancon: legomojn, fis\u0302ojn, kukojn, kiuj signifas longvivecon, monon, prosperon. La homoj kredas, ke tiel ili konservas unu jaron por siaj gepatroj, tiel ke iliaj gepatroj povu longigi la vivon. Maljunuloj disdonas rug\u0302ajn kovertojn al infanoj. La tutan vesperon oni ludas au\u0306 babilas g\u0302is la unua tago de Novjaro.\nHomoj dum la Novjara Festo vizitas geamikojn, au\u0306 vizitas templon por preg\u0302i por bona sorto. Ili gratulas unu la alian por au\u0306guri bons\u0302ancon."}, {"text_idx": "#000012", "text": "La dua tago de la Novjara Festo estas la tago de filinoj. Edzinig\u0302intaj virinoj revenas al sia gepatra hejmo kun la edzo. La bogepatroj regalas siajn bofilojn en tiu tago."}, {"text_idx": "#000013", "text": "Oni diras, ke la tria tago estas la geedzig\u0302a tago de musoj. En tiu tago la homoj vekig\u0302as malfrue, kaj tial ili ne g\u0302enas la musojn."}, {"text_idx": "#000014", "text": "Nuntempe lau\u0306 s\u0302tata leg\u0302o oni ferias almenau\u0306 kvin tagojn, kaj rekomencas sian laboron en la kvina tago de Novjaro. Tamen dum Novjaro multaj c\u0302inoj ferias dum du semajnoj. Homoj dum tiu duona monato bondeziras unu al la alia."}, {"text_idx": "#000015", "text": "En la 15-a tago de la unua monato okazas la Lanterna Festo. Post la Lanterna Festo, la nova jaro komencig\u0302as."}, {"text_idx": "#000017", "text": "au\u0306guri: antau\u0306-vidi au\u0306 antau\u0306-imagi la estontecon.\nbalai: forigi malpuraj\u0302ojn sur la planko per ilo, kiu forpus\u0302as ilin."}, {"text_idx": "#000018", "text": "bon-au\u0306gura: signanta felic\u0302an okazaj\u0302on en la estonteco.\nfor-j\u0302eti: j\u0302eti for ion, kion oni ne volas konservi."}, {"text_idx": "#000019", "text": "lanterno: lampo en tenilo kun fermitaj flankoj, por ke oni povu porti au\u0306 pendigi g\u0302in ekstere."}, {"text_idx": "#000020", "text": "regali: doni bonan mang\u0302aj\u0302on au\u0306 trinkaj\u0302on (au\u0306 ion alian bonan kaj plezurigan).\nrubaj\u0302oj: senvaloraj, nedezirataj restaj\u0302oj por forj\u0302etado."}, {"text_idx": "#000021", "text": "sorto: super-natura forto, kiu regas tion, kio okazos au\u0306 ne okazos en la homaj aferoj.\ntemplo: konstruaj\u0302o kun religia celo uzata por la servado de iu dio au\u0306 diino."}, {"text_idx": "#000022", "text": "trezoro: amaso da oro, mono kaj aliaj valoraj\u0302oj."}, {"text_idx": "#000024", "text": "Eblas afis\u0302i nun kaj registrig\u0302i poste.\nSe vi jam havas konton, ensalutu nun por afis\u0302i uzante g\u0302in."}, {"text_idx": "#000026", "text": "Estas permesate nur 75 emog\u0302ioj."}, {"text_idx": "#000028", "text": "Via antau\u0306a enhavo estas reenmetita. Malplenigi redaktilon"}]